CELEX: 22005D0079(01)
Language: hu
Date: 2005-06-10 00:00:00
Title: Az EGT-Vegyesbizottság 79/2005 határozata (2005. június 10.) az EGT-megállapodás II. mellékletének (Műszaki előírások, szabványok, vizsgálatok és tanúsítás) és XX. mellékletének (Környezet) módosításáról

13.10.2005   
            
            
               HU
            
            
               Az Európai Unió Hivatalos Lapja
            
            
               L 268/10
            
         
      AZ EGT-VEGYESBIZOTTSÁG 79/2005 HATÁROZATA
   
   (2005. június 10.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) és XX. mellékletének (Környezet) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2005. március 11-i 36/2005 EGT-vegyesbizottsági határozat (1) módosította.
            
         
               (2)
            
            
               A megállapodás XX. mellékletét a 2005. március 11-i 43/2005 EGT-vegyesbizottsági határozat (2) módosította.
            
         
               (3)
            
            
               A szerves oldószerek egyes festékekben, lakkokban és jármű utánfényezésére szolgáló termékekben történő felhasználása során keletkező illékony szerves vegyületek kibocsátásának korlátozásáról és az 1999/13/EK irányelv módosításáról szóló, 2004. április 21-i 2004/42/EK európai parlamenti és tanácsi irányelvet (3) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. melléklete XVII. fejezetének 8. pontja (94/63/EK európai parlamenti és tanácsi irányelv) után a következő pontot kell beilleszteni:
   
               „9.
            
            
               
                  32004 L 0042: A szerves oldószerek egyes festékekben, lakkokban és jármű utánfényezésére szolgáló termékekben történő felhasználása során keletkező illékony szerves vegyületek kibocsátásának korlátozásáról és az 1999/13/EK irányelv módosításáról szóló, 2004. április 21-i 2004/42/EK európai parlamenti és tanácsi irányelv (HL L 143., 2004.4.30., 87. o.).
               E megállapodás alkalmazásában az irányelv rendelkezéseit a következő kiigazítással kell értelmezni:
               A 3. cikk (4) bekezdésében az »időszakra« szó után a következő szövegrészt kell beilleszteni: », és Izland esetében az izlandi készletek kimerítése érdekében a II. mellékletben megadott későbbi időponttól számított 36 hónapos időszakra«.”
            
         2. cikk
   A megállapodás XX. mellékletének 21ab. pontja (1999/13/EK tanácsi irányelv) a következőkkel egészül ki:
   „, az alábbi módosítással:
   
               —
            
            
               
                  32004 L 0042: Az Európai Parlament és a Tanács 2004. április 21-i 2004/42/EK irányelve (HL L 143., 2004.4.30., 87. o.).”
            
         3. cikk
   A 2004/42/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2005. június 11-én lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (4).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell közzétenni.
   
      Kelt Brüsszelben, 2005. június 10-én.
      
         
            az EGT-Vegyesbizottság részéről
         
         
            az elnök
         
         Richard WRIGHT
         
      
   
   
      (1)  HL L 198., 2005.7.28., 30. o.
   
   
      (2)  HL L 198., 2005.7.28., 45. o.
   
   
      (3)  HL L 143., 2004.4.30., 87. o.
   
   
      (4)  Alkotmányos követelményeket nem jeleztek.